Diari Oficial de la Generalitat Valenciana


Sumari del DOGV 5900, del 25-11-2008 (2008/13995)

Informació pública de la proposta de valoració de terrenys i làmina d'aigua de la zona de servici del port de Sagunt.
---------------------------------------------------------------------------------------------------------------------

### Dades del document

Número de DOGV
:   5900

Data del DOGV
:   25-11-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/13388


Data del document
:   14-11-2008

Organisme emissor
:   Autoritat Portuària de València

Tipus de document
:   Anunci

Informació pública de la proposta de valoració de terrenys i làmina d'aigua de la zona de servici del port de Sagunt. [2008/13162]  
L'Autoritat Portuària de València, de conformitat amb el que disposa l'article 19 de la Llei 48/2003, de 26 de novembre, de Règim Econòmic i de Prestació de Servicis dels Ports d'Interés General, en relació amb allò que s'ha preceptuat en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció donada per la Llei 4/1999, de 13 de gener, publica la proposta de valoració de terrenys i làmina d'aigua de la zona de servici del port de Sagunt.  
El port de Sagunt és un port d'interés general de l'Estat, segons allò que s'ha determinat en l'article 5 i l'apartat 8 de l'annex de la Llei 27/1992, de 24 de novembre, de Ports de l'Estat i de la Marina Mercant, gestionat per l'Autoritat Portuària de València.  
De conformitat amb el que es disposa en l'article 19.5 de la Llei 48/2003, de 26 de novembre, de Règim Econòmic i de Prestació de Servicis dels Ports d'Interés General, l'Autoritat Portuària de València ha elaborat un estudi de valoració de terrenys i làmina d'aigua de la zona de servici del port de Sagunt, per a fixar la taxa d'ocupació privativa del domini públic portuari.  
La determinació del valor dels terrenys i de la làmina d'aigua és un element essencial per a calcular la quantia de la taxa que es meritarà a favor de l'Autoritat Portuària per l'ocupació privativa del domini públic, en virtut d'una concessió o autorització, ja que segons l'apartat 3 de l'article 19 de la Llei 48/2003, de 26 de novembre, la base imposable de la taxa serà el valor del bé ocupat o aprofitat calculada segons allò que s'ha arreplegat en este apartat.  
Cosa que, en compliment del tràmit d'informació pública previst per l'article 19.5.b de la Llei 48/2003, de 26 de novembre, de Règim Econòmic i de Prestació de Servicis dels Ports d'Interés General, i de conformitat amb el que preveu l'article 31 i article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons nova redacció donada per la Llei 4/1999, de 13 de gener, es posa en coneixement general, com a tràmit previ a la continuació de l'expedient, perquè en el termini de vint (20) dies, comptadors a partir de l'endemà de la publicació d'este anunci en el Diari Oficial de la Comunitat Valenciana, puguen examinar la dita proposta i presentar les al·legacions i els documents que els convinga segons dret.   
Este examen pot efectuar-se al Departament del Domini Públic de l'Autoritat Portuària de València situat a les oficines síties a l'avinguda del Moll del Túria, s/n, del port de València, durant les hores hàbils d'oficina, dins del període abans fixat.   
El lliurament de les al·legacions i els documents que es desitgen presentar pot realitzar-se al Registre General de l'entitat, en la mateixa adreça, durant l'horari següent:  
De dilluns a divendres, de 08.30 a 14.30 hores, dins del període assenyalat abans.  
València, 14 de novembre de 2008. El director general: Ramón Gómez-Ferrer Boldova.